**ДО**

**ОБЩИНСКИ СЪВЕТ,**

**ОБЩИНА РИЛА**

**П Р Е Д Л О Ж Е Н И Е**

**ОТ ГЕОРГИ КАБЗИМАЛСКИ**

**КМЕТ НА ОБЩИНА РИЛА**

**Относно:** Изменение и допълнение на Правилник за устройството и дейността на Общински музей „Алекси Рилец“, град Рила.

**УВАЖАЕМИ ОБЩИНСКИ СЪВЕТНИЦИ,**

С Решение №680/28.07.2011 г. на Общински съвет, Община Рила е приет Правилник за устройството и дейността на Общински музей „Алекси Рилец“, град Рила.

Музеят е самостоятелно юридическо лице, второстепенен разпоредител с бюджетни кредити, на бюджетна издръжка на община Рила, съгласно Решение № 535/25.11.2010 г. на Общински съвет – Рила, Протокол № 60, допълнено с Решение № 552/22.12.2010 г., Протокол № 62.

Основната причина, налагаща приемането на изменението и допълнението на правилника, е изпълнението на проект на община Рила с наименование „Подобрени условия за достъп и представяне на културното наследство в община Рила“. По проекта са заложени редица дейности, които ще допринесат за подобряване условията за опазване, управление и представяне на културните ценности.

Основната цел е да се осигури ефективна организация на работата в музея, с оглед разкриване на нови работни места, касаещи администрацията на музея и самата структура на обособените специализиране отдели в него. Необходимо е и извършването на промяна в адресната регистрация на музея, с оглед позиционирането му в нова по-подходяща сграда, отговаряща на нуждите и изискванията, поставени пред общинска администрация и ръководството на музея.

Прилагането на новата нормативна уредба изисква финансови средства, с оглед откриване на отдели и щатна численост на персонала в музея.

Очакваният резултат от прилагането на новия правилник е спазване на действащото законодателство и регламентиране дейността на Общинския музей.

Предложеният проект на правилник не противоречи на нормите на Европейския съюз, тъй като проектът на правилник е подзаконов нормативен акт, регламентиращ дейността на Обществения съвет, въз основа на Конституцията на Република България, Закона за социално подпомагане, Правилника за прилагане на Закона за социално подпомагане и действащото законодателство.

По смисъла на чл.17, ал.2, т.4 от Закон за културното наследство, общинските съвети приемат правилници за устройството и дейността на общинските музеи, след съгласуване с министъра на културата.

По аналогия и самите изменения на правилниците е необходимо да се съгласуват с Министъра на културата. С писмо, изх. № ХД-01-01-78/14.11.2022г. изменението на правилника е изпратено за съгласуване в Министерство на културата. ……..

Съгласно разпоредбата на чл.26, ал.3 и ал.4 от Закона за нормативните актове, Общинска администрация предостави възможност за провеждане на обществени консултации с гражданите и юридическите лица, като определи срок за предложения и становища по проекта за изменение и допълнение на Правилник за устройството и дейността на Общински музей „Алекси Рилец“, град Рила, до 09.09.2022г., определен съобразно законоустановената норма - по аргумент на чл.26, ал.4, а именно: не по-кратък от 30 дни, чрез публикуването на същия проект на официалната интернет страница на Община Рила: [**www.grad-rila.bg**](http://www.grad-rila.bg/), на12.10.2022 година.

Във връзка с гореизложеното, предлагам следното

**ПРОЕКТО – РЕШЕНИЕ:**

На основание чл.21, ал.2, предл.1 от Закона за местното самоуправление и местната администрация, чл.17, ал.1, т.5 от Закона за местното самоуправление и местната администрация, чл.17, ал.2, т.4 и чл.29, ал.1, т.3 и ал.2 от Закона за културното наследство, Общински съвет, Община Рила

**Р Е Ш И:**

§1 Изменя и допълва Правилник за устройството и дейността на Общински музей „Алекси Рилец“, град Рила, както следва:

1. Текстът на чл.4 „ ….. със седалище и адрес - град Рила, ул. „Манастирска“ №21,….“ се заменя с текста “…. със седалище и адрес - град Рила, ул. „Васил Демиревски“ №2,….“
2. Текстът на чл.9, ал.1 „… по реда на Наредба № Н-6/11.12.2009г. за формиране и управление на музейните фондове“ се заменя с текста „… по реда на Наредба № Н-6/11.12.2009г. за формиране, управление и идентификация на музейните фондове“
3. Текстът чл.9, ал.2 „… чл.32 от Наредба № Н-6/11.12.2009г. за формиране и управление на музейните фондове“ се заменя с текста „… чл.32 от Наредба № Н-6/11.12.2009г. за формиране, управление и идентификация на музейните фондове“
4. Текстът на чл.10 се заличава и се създава нов чл.10 със следния текст: „**Чл.10 (1) (**Изм. с Решение №……………..на Общински съвет)Структурата на музея се определя в зависимост от тематичния му обхват и формираните фондове и включва следните специализирани отдели:
5. „Праистория“;
6. „Античност“;
7. „Средновековие“;
8. „Възраждане, Нова и най-нова история“.

(2)Администрация със следните направления:

1. Ръководител лаборатория за консервация и реставрация;

2. Маркетинг мениджър;

3. Музеен педагог;

4. Експерт, системен софтуер за бази данни.“

**Вносител,**

**Георги Кабзималски**

**Кмет на Община Рила**